DZVI

Ang DZVI (105.5 FM), sumasahimpapawid bilang 105.5 Radyo Natin, ay isang himpilan ng radyo na pag-aari ng MBC Media Group at pinamamahalaan ng LM Broadcast and Advertising na pinag-arian ng pamamahalaang Munisipyo ng Padre Garcia. Ang estudyo at transmiter nito ay matatagpuan sa Maharlika Highway, Brgy. San Felipe, Padre Garcia.

 Kasaysayan 
 2000-2014: Unang pagsahimpapawid 
Itinatag ang Radyo Natin Padre Garcia noong 2000 sa 105.3 FM. Noong panahong iyon, isa rin itong kaanib ng Faith Broadcasting Network na nagpalabas ng mayorya ng pagsasahimpapawid ng istasyong ito maliban sa pag-ere ng ilang programa galing sa Radyo Natin.

Noong 2009, lumipat ang talapihitan nito sa 105.5 FM upang bigyang-daan ang Radio City na nakabase sa Tayabas, Quezon.

Dahil sa kakulangan ng pondo, nawala ito sa ere noong 2014.

 2016-kasalukuyan: Pangalawang pagsahimpapawid 
Noong Oktubre 2016, sa tulong ng batikang personalidad na taga-Lipa na si Queenie Kinita, bumalik ito sa ere. Panggabi na lang ang pag-ere ng mga programa mula sa Faith Broadcasting Network.

Noong Enero 15, 2017, bumalik ang talapihitang ito sa 105.3 FM. Gayunpaman, noong Enero 29, 2018, napilitan itong bumalik muli sa 105.5 FM pagkatapos nung bumalik sa ere ang DZCT bilang Pakakak ng Bayan.

 Mga sanggunian 

 Mga panlabas na link 
 Radyo Natin Padre Garcia FB Page

Kategorya:Mga himpilang panradyo sa Batangas